Creedence Clearwater Revival

Creedence Clearwater Revival, ofte referert til som CCR, eller Creedence, var et  amerikansk rockeband som ble dannet i 1967 og hadde sine røtter i California. Gruppa bestod av brødrene Tom Fogerty og John Fogerty, begge på gitar og sang, Stu Cook på elbass og Doug Clifford på trommer. John Fogerty skrev alle sangene for gruppa, som fikk en rekke store hits, både hjemme og i utlandet. 


== Historie ==


=== Starten og suksessen ===
Bandet startet karrieren i 1959 som The Blue Velvets, men etter at de signerte platekontrakt med Fantasy Records i 1964, skiftet de navn til The Golliwogs etter forslag fra plateselskapets eier Max Weiss. Etter noen utgivelser som The Golliwogs, ønsket både plateselskapets nye eier, Saul Zaentz og medlemmene i bandet å endre stilen fra popband til et rockeband, med innslag av blues og countrymusikk. I desember 1967 tok bandet navnet Creedence Clearwater Revival, og ble nærmest oppfinnere av sjangeren swamp rock, med sine stemningsfulle og jordnære låter som ga assosiasjoner til for eksempel hverdagslivet langs Mississippi, Bayou-områdene, i New Orleans, eller utkantstrøkene og landsbygdene i USAs sørstater. 
Gjennombruddet fikk gruppa med låten «Suzie Q» i 1968. Denne ble fulgt opp av albumet Creedence Clearwater Revival senere samme året, også denne med stor suksess. Det store verdensomspennende gjennombruddet kom med album nummer to, Bayou Country i 1969 og med singelen «Proud Mary». De påfølgende albumene og singlene befestet CCR som et av de mest suksessfulle bandene på slutten av 1960-tallet og begynnelsen av 1970-tallet. Lørdag 16. august 1969 var CCR på plass og spilte på Woodstock-festivalen. John Fogerty ville ikke at noen opptak av bandet skulle brukes, da det etter hans mening var en dårlig opptreden. Flere CCR-låter var med på 25-årsjubileumsutgaven av Woodstock-albumet i 1994. 


=== Slutten og etterspillene ===
Etter utgivelsen av albumet Pendulum i 1970, sluttet Tom Fogerty i bandet for å forsøke seg som soloartist. Etter at han forsvant, begynte nedturen for bandet, og det neste albumet, Mardi Gras fra 1972, ble også deres siste studioalbum. Stu Cook og Doug Clifford var misfornøyde med at deres låter aldri kom med på noe album, så John Fogerty skrev kun tre sanger til Mardi Gras, mens Cook og Clifford sto for resten. Fogerty mente denne «demokratiseringsprosessen» skulle utføres etter prinsippet om at låtskriverne sang sine egne låter, og han ville kun spille rytmegitar på de andres låter. Cook og Clifford mente dette ikke kunne gjennomføres, men Fogerty sto på sitt. Dette hadde en splittende effekt, da det oppsto flere uenigheter mellom Cook/Clifford og Fogerty.
På samme tid ble forholdet mellom Fogerty og Saul Zaentz permanent ødelagt da Fogerty oppdaget at Zaentz gjennom plateselskapet Fantasy Records eide alle rettighetene til både tidligere og fremtidige låter fra bandet og Fogerty. Dette førte senere til rettssaker der Fogerty ble anklaget for å plagiere sine egne sanger, og for å skrive ærekrenkende sangtekster om Zaentz. Fogerty ble dømt for ærekrenkelser, men ble ikke dømt for å plagiere seg selv.
Cook og Clifford ble med i Don Harrison Band, mens John Fogerty ga ut soloalbumene The Blue Ridge Rangers og John Fogerty før det ble stille fra ham i ti år. I 1985 kom albumet Centerfield, og Fogerty fortsatte sin solokarriere gjennom 1980-,1990- og 2000-tallet. Tom Fogerty fikk aldri fart på sin solokarriere, og døde i 1990 av aids etter å ha blitt smittet av infisert blod fra en blodoverføring. Cook og Clifford startet i 1995 bandet Creedence Clearwater Revisited, et band som spiller gamle CCR-låter.
CCR ble i 1994 innvalgt i Rock and Roll Hall of Fame.


== Medlemmer ==
John Fogerty: Vokal, sologitar, rytmegitar, munnspill, keyboard, saksofon (1959–1972)
Doug Clifford: Trommer, sang, bakgrunnsang (1959–1972)
Stu Cook: Bassgitar, keyboard, sang, bakgrunnsang (1959–1972)
Tom Fogerty: Rytmegitar, sang, bakgrunnsang (1959–1971, død 1990)


== Diskografi ==
Studioalbum

Creedence Clearwater Revival (juli 1968)
Bayou Country (januar 1969)
Green River (august 1969) ++
Willy and the Poor Boys (november 1969) ++
Cosmo's Factory (juli 1970) ++
Pendulum (desember 1970)
Mardi Gras (april 1972)++ Disse tre albumene er på Rolling Stone's liste over de 500 beste albumene i historien.
Livealbum

Live in Europe (1973)
The Concert (1980)
Recollection (1998)
Live at Woodstock (2019)
At the Royal Albert Hall (2022)Samlingsalbum

Spirit Orgaszmus (1970)
Creedence Gold (1972)
More Creedence Gold (1973)
20 Super Hits (1973)
Pre-Creedence (samling av materiale innspilt som «The Golliwogs» (1975)
Chronicle, Vol. 1 (1975)
Hot Stuff (1976)
The Best of Creedence Clearwater Revival (1977)
20 Golden Greats (1979)
Best of Creedence Clearwater Revival (1980)
Hey Tonight (1981)
Greatest Hits (1981)
Creedence Country (1981)
Hits Album (1982)
Chooglin'  (1982)
Creedence Clearwater Revival (1983)
At the Movies (1985)
The Complete Hit-Album (1985)
Chronicle, Vol. 2 (1986)
Rollin' on the River (1988)
21st Anniversary: The Ultimate Collection (24 Classic Hits) (1989)
All Time Hits (1990)
More Hits (1990)
The Best of CCR (1993)
Really the Best (1994)
CCR Forever – 36 Greatest Hits (1994)
Keep On Chooglin' (1995)
The Ultimate Collection (1997)
All Time Greatest Hits (1998)
The Very Best of Creedence Clearwater Revival (1999)
At the Movies (Nyutgivelse) (2000)
Platinum (2001)
Creedence Clearwater Revival: Box Set (2001)
Bad Moon Rising: The Best of Creedence Clearwater Revival (2003)
Scandinavian Collection (2005)
Chronicle: The 20 Greatest Hits (2005)
Best Of (2008)
Collected (2008)
Creedence Clearwater Revival – 40th Anniversary Editions Box Set (2009)
Creedence Clearwater Revival Cover the Classics (2009)
The Singles Collection (2009)
Ultimate Creedence Clearwater Revival – Greatest Hits & All-Time Classics (2012)Singler (utvalg)

Topp 20 på Billboard Hot 100
«Susie Q» #11 (1968)
«Proud Mary» #2 (1969)
«Bad Moon Rising» #2 (1969)
«Green River» #2 (1969)
«Down on the Corner» #3 (1969)
«Fortunate Son» #3 (1969)
«Travelin' Band» #2 (1970)
«Who’ll Stop the Rain» #2 (1970)
«Up Around the Bend» #4 (1970)
«Run Through the Jungle» #4 (1970)
«Lookin' out My Back Door» #2 (1970)
«Long As I Can See the Light» #2 (1970)
«Have You Ever Seen the Rain?» #8 (1971)
«Sweet Hitch-Hiker» #6 (1971)


== Eksterne lenker ==
Offisielt nettsted 
(en) Creedence Clearwater Revival – kategori av bilder, video eller lyd på Commons 
(en) Creedence Clearwater Revival på Apple Music 
(en) Creedence Clearwater Revival på Discogs 
(en) Creedence Clearwater Revival på MusicBrainz 
(en) Creedence Clearwater Revival på Spotify 
(en) Creedence Clearwater Revival på Songkick 
(en) Creedence Clearwater Revival på Last.fm 
(en) Creedence Clearwater Revival på Genius — sangtekster 
(en) Creedence Clearwater Revival på AllMusic 
(en) Creedence Clearwater Revival på Internet Movie Database